CELEX: 62020TN0590
Language: mt
Date: 2020-09-25 00:00:00
Title: Kawża T-590/20: Rikors ippreżentat fil-25 ta’ Settembru 2020 – Clariant u Clariant International vs Il-Kummissjoni

23.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 399/42
            
         
      Rikors ippreżentat fil-25 ta’ Settembru 2020 – Clariant u Clariant International vs Il-Kummissjoni
      (Kawża T-590/20)
      (2020/C 399/58)
      Lingwa tal-kawża: l-Ingliż
      
         Partijiet
      
      
         Rikorrenti: Clariant AG (Muttenz, l-Isvizzera), Clariant International AG (Muttenz) (rappreżentanti: F. Montag u M. Dreher, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla l-Artikolu 2(c) tad-Deċiżjoni tal-Kummissjoni C(2020) 4817 finali tal-14 ta’ Lulju 2020 (Każ AT.40410 – Etilen), sa fejn din tikkonċerna l-impożizzjoni ta’ multa ta’ ammont ta’ iktar minn EUR 94 405 800;
               
            
                  —
               
               
                  sussidjarjament, tnaqqas il-multa tal-ammont ta’ EUR 155 769 000 imposta fuq ir-rikorrenti skont l-Artikolu 2(c) tad-Deċiżjoni tal-Kummissjoni C(2020) 4817 finali tal-14 ta’ Lulju 2020, għal ammont proporzjonali;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw tliet motivi.
      
                  1.
               
               
                  L-ewwel motiv ibbażat fuq ksur tal-Artikolu 23(3) tar-Regolament 1/2003 u tal-prinċipji ta’ proporzjonalità u ta’ amministrazzjoni tajba li jirriżulta min-nuqqas ta’ eżerċizzju tas-setgħa diskrezzjonali, sa fejn il-Kumissjoni applikat b’mod mekkaniku żieda fil-multa minħabba ksur ripetut abbażi ta’ sett ta’ kriterji (allegatament) standard mingħajr ma qieset iċ-ċirkustanzi tal-kawża preżenti.
               
            
                  2.
               
               
                  It-tieni motiv ibbażat fuq li l-Kummissjoni applikat b’mod mekkaniku żieda fil-multa skont il-Punt 37 tal-Linji Gwida għall-Kalkolu tal-Multi mingħajr ma qieset iċ-ċirkustanzi tal-kawża preżenti u naqset milli teżerċita s-setgħa diskrezzjonali tagħha.
               
            
                  3.
               
               
                  It-tielet motiv jitlob lill-Qorti Ġenerali tnaqqas l-ammont tal-multa għal livell proporzjonali fl-eżerċizzju tal-ġurisdizzjoni sħiħa tagħha skont l-Artikolu 31 tar-Regolament 1/2003.